

ประกาศสภาองค์การบริหารส่วนตำบลตะโละไกรทอง

เรื่อง รับรองรายงานการประชุมสภาองค์การบริหารส่วนตำบล สมัยสามัญ สมัยแรก

 ประจำปี ๒๕64

.......................................................................

 ตามที่สภาองค์การบริหารส่วนตำบล ได้มีการประชุมสภาองค์การบริหารส่วนตำบล สมัยสามัญ สมัยแรก ประจำปี 2564 เมื่อวันที่ 4 กุมภาพันธ์ 2564 ไปแล้วนั้น

 บัดนี้ รายงานการประชุมสภาองค์การบริหารส่วนตำบล สมัยสามัญ สมัยแรก ประจำปี พ.ศ.2564 ได้ผ่านการรับรองจากสภาองค์การบริหารส่วนตำบล ในคราวประชุมเมื่อวันที่ 29 เมษายน 2564 เป็นที่เรียบร้อยแล้ว

 จึงขอประกาศให้ทราบโดยทั่วกัน

 ประกาศ ณ วันที่ 30 เมษายน พ.ศ.๒๕64

 (นายก่อลา บือราเฮง )

 ประธานสภาองค์การบริหารส่วนตำบลตะโละไกรทอง

รายงานการประชุมสภาองค์การบริหารส่วนตำบลตะโละไกรทอง

สมัยสามัญ สมัยแรก ครั้งที่ 1 ประจำปี 2564

วันที่ 4 กุมภาพันธ์ 2564

ณ ห้องประชุมสภาองค์การบริหารส่วนตำบลตะโละไกรทอง

.....................................................

ผู้มาประชุม

 1.นายก่อลา บือราเฮง ตำแหน่งประธานสภา อบต.

 2.นายอาสุดิน สามะ ตำแหน่งรองประธานสภา อบต.

 3.นายนิมะ นาเซ ตำแหน่งเลขานุการสภา อบต.

4.นางมนัญญา กาญจนาภาส ตำแหน่งสมาชิกสภา อบต.

5.นางสาวรอบียะห์ โกะเลาะ ตำแหน่งสมาชิกสภา อบต.

6.นายอัลมูบาร็อค ดอเลาะ ตำแหน่งสมาชิกสภา อบต.

7.นายลาเต๊ะ แคเม๊าะ ตำแหน่งสมาชิกสภา อบต.

8.นายฟารอซี เจะเซ็ง ตำแหน่งสมาชิกสภา อบต.

9.นายอับดุลฮาเรส เจ๊ะแว ตำแหน่งสมาชิกสภา อบต.

10.นายกุศล แก้วเอียด ตำแหน่งสมาชิกสภา อบต.

11.นายวนิชย์ ขวัญนุ้ย ตำแหน่งสมาชิกสภา อบต.

12.นายมะรอสะนี ลอมา ตำแหน่งสมาชิกสภา อบต.

13.นายอุดม อินทร์แก้ว ตำแหน่งสมาชิกสภา อบต.

14.นายสมาน ยูโซะ ตำแหน่งสมาชิกสภา อบต.

15.นายการี โต๊ะกือดุง ตำแหน่งสมาชิกสภา อบต.

ผู้ไม่มาประชุม

 -ไม่มี-

ผู้มาร่วมประชุม

 1.นายอาหะมัดอัสลาม ฮาแว นายก อบต.

2.นางแฉล้ม อินทชูด รองนายก อบต.

 3.นางมาลี ศุกร์เพ็ง รองปลัด อบต.

 4.นายรังสฤษฏ์ สามะ หัวหน้าสำนักปลัด

 5.นายก้องศักดิ์ ไชยสิทธิ์ ผู้อำนวยการกองช่าง

 6.นางสาวฮานานี หะยีมิง ผู้อำนวยการกองคลัง

-2-

เริ่มประชุมเวลา 09.30 น.

นิมะ นาเซ เมื่อที่ประชุมครบองค์ประชุมแล้วเลขานุการฯได้ให้สัญญาณเรียกองค์ประชุมเข้าห้อง

เลขานุการสภา

 ประชุม โดยนายก่อลา บือราเฮง ทำหน้าที่ประธานในที่ประชุม และประธานกล่าวได้กล่าวเปิดประชุมสภาสมัยสามัญแรก ครั้งที่ 1 ประจำปี 2564 โดยมีระเบียบวาระการประชุม ดังนี้

ระเบียบวาระที่ 1 เรื่องที่ประธานจะแจ้งต่อประชุม

ก่อลา บือราเฮง

ประธานสภาฯ

 ปัจจุบันประเทศไทยอยูในช่วงของการเฝ้าการระบาดของโรคติดเชื้อไวรัสโคโรนา(โควิด 19) การดำเนินชีวิตของคนไทยต้องปรับเปลี่ยน ต้องสวมหน้ากากตลอดการเดินทาง เว้นระยะห่าง หมั่นล้างมือด้วยน้ำสบู่หรือเจลแอลกอฮอร์ หลีกเลี่ยงการเดินทางที่มีผู้คนรวมตัวจำนวนมาก เนื่องจากเชื้อโควิด-19 ยังคงมีอยู่ตราบใดที่วัคซีนยังไม่ทั่วถึงคนไทยทั่วประเทศ

มติที่ประชุม รับทราบ

2.โครงการกิจกรรมต่างๆของ อบต.ที่จะดำเนินการในห้วงระยะเวลาตั้งแต่เดือนกุมภาพันธ์ – เมษายน 2564 ซึ่งเป็นช่วงที่ อบต.มีโครงการมากจึงขอรบกวนสมาชิก อบต.ทุกท่านโปรดร่วมกิจกรรมและประชาสัมพันธ์ให้ประชาชนในพื้นที่รับทราบด้วย เช่นโครงการ สานรักสานใยสานสัมพันธ์ผู้สูงอายุ โครงการกีฬาต้านภัยยาเสพติด โครงการมหกรรมกีฬาวิชาการตาดีกาสัมพันธ์ โครงการฝึกอบรมค่ายจริยธรรมต้านภัยยาเสพติด เป็นต้น

มติที่ประชุม รับทราบ

ระเบียบวาระที่ 2 เรื่องรับรองรายงานการประชุม

นิมะ นาเซ

 รายงานการประชุมสภาองค์การบริหารส่วนตำบลตะโละไกรทองสมัยสามัญ สมัยที่ 4 ครั้งที่ 1 เมื่อวันที่ 30 ธันวาคม 2563 เลขานุการฯได้แนบบันทึกรายงานการประชุมพร้อมหนังสือเชิญประชุมแล้วให้กับสมาชิกสภาทุกท่านแล้ว จากนั้นเลขานุการได้อ่านบันทึกรายงานการประชุมสมัยสามัญ สมัยที่ 4 ครั้งที่ 1 เมื่อวันที่ 30 ธันวาคม 2563 ให้สมาชิกสภาฟังอีกครั้ง

ก่อลา บือราเฮง

ประธานสภาฯ

เลขานุการสภา

 เมื่อทุกท่านได้อ่านบันทึกรายงานการประชุมแล้ว และเลขานุการสภาได้อ่านให้ฟังอีกครั้ง หากสมาชิกสภาท่านใดสงสัยหรือมีข้อคิดเห็นหรือจะค้านรายงานการประชุมครั้งที่ผ่านมา ขอเรียนเชิญสมาชิกสภาชี้แจงและเหตุผลในการค้าน

มติที่ประชุม -ไม่มี-

-3-

เมื่อไม่มีสมาชิกสภาสงสัยหรือค้านรายงานการประชุม ประธานสภาขอมติที่ประชุมด้วยการยกมือ เพื่อรับรองรายงานการประชุมสภาสมัยสามัญ สมัยที่ 4 ครั้งที่ 1 เมื่อวันที่ 30 ธันวาคม 2563

ก่อลา บือราเฮง

ประธานสภาฯ

มติที่ประชุม มีมติเป็นเอกฉันท์ รับรองรายงานการประชุม 14 เสียง

 ไม่รับรองรายงานการประชุม – เสียง

งดออกเสียง 1 คน

**ระเบียบวาระที่ 3 เรื่องเพื่อทราบ**

 3.1 ญัตติการดำเนินงานของ อบต.ประจำปีงบประมาณ 2564ในไตรมาสที่ 1 ระหว่างตุลาคม-ธันวาคม 2563

 อาหะมัดอัสลาม ฮาแว

 นายก อบต.

เรียนประธานสภาและสมาชิกสภา อบต.และผู้เข้าร่วมประชุมทุกท่าน การดำเนินงานประจำปีงบประมาณ 2564 ในไตรมาสที่ 1 ระหว่างตุลาคม-ธันวาคม 2563 มีการใช้จ่ายตามประเภทของงบต่างๆ ดังนี้

รายรับ

หมวดภาษีอากร ประมาณการ 19,000 บาท รับจริง 0 บาท

หมวดค่าธรรมเนียม ค่าปรับ และใบอนุญาต

 ประมาณการ 1,700 บาท รับจริง 46,772 บาท

หมวดรายได้จากทรัพย์สิน (ดอกเบี้ย)

 ประมาณการ 80,000 บาท รับจริง 0 บาท

หมวดรายได้เบ็ดเตล็ด

 ประมาณการ 5,000 บาท รับจริง 1,940 บาท

หมวดรายได้จากทุน (ค่าขายทอดตลาด)

 ประมาณ 1,000 บาท รับจริง 0 บาท

หมวดภาษีจัดสรร

 ประมาณการ 16,740,300 บาท รับจริง 2,219,351.77 บาท

หมวดเงินอุดหนุนทั่วไป

 ประมาณการ 15,436,000 บาท รับจริง 5,906,947 บาท

รายจ่าย

งบกลาง ประมาณการ 8,159,100 จ่ายจริง 1,924,736 บาท

งบอุดหนุน ประมารการค่าใช้จ่าย 2,238,000 จ่ายจริง 0 บาท

งบดำเนินงาน ประมาณการ 10,499,445 จ่ายจริง 259,023.20 บาท

งบบุคลากร ประมาณการ 6,918,881 จ่ายจริง 474,470 บาท

-4-

งบรายจ่ายอื่น ประมาณการ 33,000 จ่ายจริง 0 บาท

งบลงทุน ประมาณการ 3,300,400 จ่ายจริง 0 บาท

รวมประมาณการทั้งสิ้น 32,330,000 บาท รวมใช้จ่ายจริง 1,339,893.20 บาท

**ระเบียบวาระที่ 4 เรื่องที่เสนอใหม่/พิจารณา**

**4.1** ญัตติกำหนดสมัยประชุมสภาองค์การบริหารส่วนตะโละไกรทองสมัยสามัญ ประจำปี 2564 และสมัยสามัญ สมัยแรก ประจำปี พ.ศ.2565

ก่อลา บือราเฮง

ประธานสภาฯ

ขอให้ที่ประชุมสภาร่วมแสดงความคิดเห็นและมีมติเพื่อกำหนดสมัยการประชุมสภา

ประจำปี 2564 และสมัยแรกประจำปี 2565 ขอให้ทุกท่านร่วมกันพิจารณา

 นิมะ นาเซ

 เลขานุการฯ.

 เรียนประธานสภา อบต.สมาชิกาสภา อบต.นายก อบต.และผู้เข้าร่วมประชุมทุกท่าน การกำหนดสมัยประชุมประจำปี และสมัยประชุมสมัยแรกของปีถัดไป

สภา อบต.ได้กำหนดเป็น 4 สมัยเหมือนทุกครั้งผ่านมา ดังนี้

1.สมัยประชุมสภาองค์การบริหารส่วนตำบลตะโละไกรทอง สมัยสามัญ สมัยที่ 2

ประจำปี พ.ศ.2564 มีกำหนด 15 วัน นับตั้งแต่ 15 เมษายน 2564 เป็นต้นไป

2.สมัยประชุมสภาองค์การบริหารส่วนตำบลตะโละไกรทอง สมัยสามัญ สมัยที่ 3 ประจำปี พ.ศ.2564 มีกำหนด 15 วัน นับตั้งแต่ 15 สิงหาคม 2564 เป็นต้นไป

3.สมัยประชุมสภาองค์การบริหารส่วนตำบลตะโละไกรทอง สมัยสามัญ สมัยที่ 4 ประจำปี พ.ศ.2564 มีกำหนด 15 วัน นับตั้งแต่ 15 ธันวาคม 2564 เป็นต้นไป

4.สมัยประชุมสภาองค์การบริหารส่วนตำบลตะโละไกรทอง สมัยสามัญ สมัยแรก ประจำปี พ.ศ.2565 มีกำหนด 15 วัน นับตั้งแต่ 1 กุมภาพันธ์ 2565 เป็นต้นไป

ก่อลา บือราเฮง

ประธานสภาฯ

มีสมาชิกสภาท่านใดที่จะเสนอสมัยประชุมสมัยสามัญเป็นอย่างอื่นกรุณาแสดงความคิดเห็นเพิ่มเติมได้ เมื่อไม่มีผมขอมติที่ประชุมสภา อบต.หากผู้ใดเห็นชอบกำหนดสมัยประชุมสภาองค์การบริหารส่วนตำบลตะโละไกรทองสมัยสามัญ ประจำปี 2564 และประจำปี 2565 ตามที่นายนิมะ นาเซ สมาชิกสภา อบต.หมู่ 3 นำเสนอ กรุณายกมือขึ้นพ้นศีรษะ

มติที่ประชุม เห็นชอบกำหนดสมัยประชุมสมัยสามัญ ประจำปี 2564 และสมัยแรกประจำปี 2565 ตามที่นายนิมะ นาเซ เป็นผู้เสนอ

มีมติเป็นเอกฉันท์เห็นชอบ 14 เสียง

ไม่เห็นชอบ – เสียง

งดออกเสียง 1 คน

**-5-**

**ระเบียบวาระที่ 5 เรื่องอื่นๆ**

ประธานสภาฝากถึงการทำงานและการช่วยเหลือประชาชนที่ได้รับความเดือดร้อนจึงขอความกรุณาจากสมาชิกรับเรื่องจากชาวบ้านไว้ก่อน แล้วนำเรื่องมาแจ้งที่ อบต.เพื่อดำเนินการให้ความช่วยเหลือตามขั้นตอนและระเบียบกฎหมาย และฝากถึงการเดินทางตลอดจนการใช้ชีวิตประจำวันขอให้ทุกท่านโปรดระมัดระวังเพราะอาจถูกลอบทำร้ายจากผู้ไม่หวังดีได้

ก่อลา บือราเฮง

ประธานสภาฯ

มติที่ประชุม รับทราบ

ประธานสภาได้สอบถามสมาชิกท่านใดมีประเด็นที่จะสอบถามหรือแลกเปลี่ยนความคิดเห็น หากไม่มีผมขอขอบคุณทุกท่านที่มาประชุมวันนี้ และผมขอสั่งปิดการประชุม ณ บัดนี้

เลิกประชุมเวลา 12.05 น.

ลงชื่อ.................นิมะ.........................จดรายงานการประชุม

 (นายนิมะ นาเซ)

 เลขานุการสภาองค์การบริหารส่วนตำบล

 คณะกรรมการตรวจรายงานได้มาตรวจรายงานการประชุมสภาองค์การบริหารส่วนตำบล

ตะโละไกรทอง สมัยสามัญ สมัยแรก ครั้งที่ 1 เมื่อวันที่ 4 กุมภาพันธ์ 2564 เรียบร้อยแล้วเมื่อวันที่................

 ลงชื่อ...................อุดม...................................ประธานคณะกรรมการ

 (นายอุดม อินทร์แก้ว)

 ลงชื่อ............อับดุลฮาเรส...............................กรรมการ

 (นายอับดุลฮาเรส เจ๊ะแว)

 ลงชื่อ..............มนัญญา...................................กรรมการ

 (นางมนัญญา กาญจนาภาส)

มติที่ประชุมสภาองค์การบริหารส่วนตำบลตะโละไกรทอง ได้รับรองรายงานการประชุมสภาองค์การบริหารส่วนตำบลตะโละไกรทอง สามัญ สมัยแรก ประจำปี 2564 ในคราวประชุมสภาสมัยสามัญ สมัยที่ 2. ครั้งที่ 1 ประจำปี..2564....เมื่อวันที่. 29 เมษายน 2564

 ลงชื่อ............ก่อลา..................................

 (นายก่อลา บือราเฮง)

 ประธานสภาองค์การบริหารส่วนตำบลตะโละไกรทอง

 ลงชื่อ จดบันทึกรายงานการประชุม

 (นายนิมะ นาเซ)

 เลขานุการสภา

 ลงชื่อ

 (นายก่อลา บือราเฮง)

 ประธานสภาองค์การบริหารส่วนตำบลตะโละไกรทอง